ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την με την κοινή θέση του Συμβουλίου όσον αφορά την τροποποιημένη πρόταση κανονισμού του Ευρωπαϊκού Κοινοβουλίο και του Συμβουλίου για τη δράση κατά των ναρκών ξηράς κατά προσωπικού: ενισχυση της συνεισφοράς της Ευρωπαϊκής Ένωσης, 2000/0062/A/COD

1- ΙΣΤΟΡΙΚΟ

Ημερομηνία διαβίβασης της πρότασης στο ΕΚ και στο Συμβούλιο (έγγραφο COM(2000) 111 τελικό - 2000/0062/A/COD): 16.03.2000

Ημερομηνία της γνωμοδότησης του Ευρωπαϊκού Κοινοβουλίου,

πρώτη ανάγνωση: 25.10.2000

Ημερομηνία διαβίβασης της τροποποιημένης πρότασης στο Συμβούλιο 20.12.2000

Ημερομηνία έγκρισης της κοινής θέσης: 31.05.2001

2- ΑΝΤΙΚΕΙΜΕΝΟ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Η παρούσα πρόταση έχει τεχνικούς και πολιτικούς στόχους. Αποσκοπεί συγκεκριμένα στην ενίσχυση των δράσεων της Κοινότητας σχετικά με τις νάρκες, προκειμένου να εξασφαλισθεί η συμπληρωματικότητα και η συνοχή μεταξύ των οριζόντιων πολιτικών και των ειδικών πολιτικών για κάθε χώρα. Επιπροσθέτως, αποσκοπεί στην ενίσχυση της γενικότερης αποτελεσματικότητας των σχετικών με τις νάρκες δράσεων και, κατ' αυτόν τον τρόπο, συμβάλλλει στην εξάλειψη της μάστιγας των ναρκών ξηράς σύμφωνα με τους όρους της Σύμβασης της Οτάβα.

Τεχνικοί στόχοι :

* Αντιμετώπιση της έλλειψης νομικής βάσης για το κονδύλιο του προϋπολογισμού B7-661, που δημιουργήθηκε από το ΕΚ το 1996.

* Αντιμετώπιση της πληθώρας των χρηματοδοτικών μέσων που χρησιμοποιούνται επί του παρόντος για τη στήριξη των δράσεων κατά των ναρκών, τα οποία κατέστησαν δυσχερή τη θέσπιση επικεντρωμένης προσέγγισης και παρεμπόδισαν τη χάραξη ευρύτερης και συνεκτικής κοινοτικής στρατηγικής.

Πολιτικοί στόχοι:

* Υποχρεώσεις στο πλαίσιο της Σύμβασης της Οτάβα (που τέθηκε σε ισχύ την 1η Μαρτίου 1999) που απαιτούν αυξημένες προσπάθειες ως προς το συντονισμό, τη συνοχή, την αποτελσματικότητα και τη χρηματοδότηση.

* Η υποχρέωση που επιβάλλεται σε εσωτερικό επίπεδο (ΕΕ) για την αντιμετώπιση του προβλήματος των ναρκών κατά προσωπικού (ΝΚΠ) στο πλαίσιο ολοκληρωμένης δράσης της ΕΕ κατά των ναρκών και που συνδέεται με τις προτεραιότητες της πολιτικής εξωτερικών σχέεων, ιδίως με τα θέματα που αφορούν την ασφάλεια.

3- ΣΧΟΛΙΑ ΣΧΕΤΙΚΑ ΜΕ ΤΗΝ ΚΟΙΝΗ ΘΕΣΗ

3.1 Υπάρχουν βάσιμοι λόγοι ικανοποίησης όσον αφορά τα αποτελέσματα που επιτεύχθηκαν στο πλαίσιο της κοινής αυτής θέσης:

3.1.1- Διάρκεια: Η διάρκεια του παρόντος κανονισμού δεν περιορίζεται στην ημερομηνία λήξης των τρεχουσών δημοσιονομικών προοπτικών, ήτοι το 2006. Η ισχύς του πολιτικού μηνύματος διατηρείται: ο παρόν κανονισμός θα λήξει το 2009, προθεσμία η οποία καθορίζεται από τη Σύμβαση της Οτάβα για την απαγόρευση των ναρκών, όσον αφορά τη συμμόρφωσή προς τους στόχους της.

3.1.2- Αποθέματα ναρκών: Το αίτημα του ΕΚ να αναφερθεί ρητά στο νομικό κείμενο η ανάγκη καταστροφής των αποθεμάτων έχει ικανοποιηθεί. Η καταστροφή των ναρκών ξηράς συνδέεται ασφαλώς με την απορρύπανση των εδαφών σε χώρες που έχουν πληγεί από τις νάρκες. Οι ΝΚΠ δεν είναι πάντα και μόνον δυνατόν να καταστρέφονται κατά την ανίχνευσή τους. Θα πρέπει, συνεπώς, να εξασφαλισθεί ότι η απόδοση ασφαλών γαιών στους πληγέντες πληθυσμούς δεν απειλείται από την επανατοποθέτηση ναρκών που προέρχονται από τα αποθέματα. Επιπροσθέτως, η σχέση κόστους απόδοσης της καταστροφής αποθεμάτων είναι δέκα φορές ανώτερη από το συνολικό κύκλο των δράσεων ανίχνευσης και εκκαθάρισης των ναρκοπεδίων. Με αυτόν τον τρόπο, ο ρυθμός μείωσης των καταστροφών που προκαλούνται από τις νάρκες στις αναπτυσσόμενες χώρες θα ήταν δυνατόν να επιταχυνθεί σημαντικά.

3.1.3- UXO: Το πολεμικό υλικό που δεν έχει εκραγεί έχει συμπεριληφθεί στο πεδίο εφαρμογής του κανονισμού. Αυτό συνιστά πολύ σημαντικο στοιχείο των δραστηριοτήτων εκκαθάρισης των ναρκοπεδίων στο οποίο δίνουν ιδιαίτερη σημασία οι ειδικευμένες ομάδες.

3.1.4- Προϋπολογισμός: Tο ετήσιο μέσο ποσό των 16,5 εκατομμυρίων ευρώ για το κονδύλιο του προϋπολογισμού που αφορά τον εν λόγω κανονισμό παρέχει επαρκείς εγγυήσεις για την εφαρμογή της πολιτικής της ΕΚ. Η συνολική χρηματοδότηση των 240 εκατομμυρίων ευρώ που έχει καθορισθεί ως συνολική κοινοτικη συνεισφορά στην καταπολέμηση των ναρκών ξηρώς καθ' όλη τη διάρκεια ισχύος του κανονισμού συνιστά περαιτέρω ενθαρρυντική ένδειξη της πολιτικής βούλησης που βρίσκεται πίσω από αυτόν τον κανονισμό.

3.1.4-1. Ο προϋπολογισμός δεν κατανέμεται μεταξύ των δύο κανονισμών που καλύπτουν δύο διαφορετικές γεωγραφικές περιοχές αλλά παρέχει συνολικό ποσό κοινό και για τα δύο μέσα. Ο βαθμός αυτό ευελιξίας είναι απαραίτητος για την αντιμετώπιση των μεταβαλλόμενων αναγκών της παρέμβασης.

3.1.5- Συμπληρωματικότητα με άλλους κανονισμούς και προγράμματα: Η συνύπαρξη άλλων κονδυλίων του προϋπολογισμού για τη χρηματοδότηση δράσεων στον τομέα των ναρκών έχει γίνει αποδεκτή. Το γεγονός αυτό θα ενισχύσει το συντονισμό με τις εθνικές στρατηγικές και την ευρύτερη συνοχή των κοινοτικών μέσων.

3.1.6- Επιτροπολογία και κατώτατα όρια: Δεν δημιουργήθηκε καμμία νέα επιτροπή. Οι υφιστάμενες επιτροπές θα ασχολούνται με γεωγραφικά σχέδια. Τα σχέδια ύψους έως και 3 εκατομμυρίων ευρώ είναι δυνατόν να αποφασίζονται χωρίς διαδικασία επιτροπολογίας. Αυτό συνεπάγεται στην πράξη τη στήριξη του προγράμματος δράσης των επιτροπών σε μεμονωμένα έργα παρά σε έγγραφα στρατηγικής. Τα έγγραφα στρατηγικής θα υποβάλλονται για εξέταση σε μεικτές επιτροπές ad hoc καθώς και στο Ευρωπαϊκό Κοινοβούλιο.

3.1.7- Μη συνδεδεμένη βοήθεια: Μεταξύ των δικαιούχων της βοήθειας περιλαμβάνονται, σε ορισμένες εξαιρετικές περιπτώσεις, μη δικαιούχοι τρίτες χώρες. Με αυτόν τον τρόπο θα καταστεί δυνατή η προσφυγή σε εξειδικευμένες και προηγμένες τεχνολογίες και τεχνογνωσία καθώς και η προώθηση σημαντικών μεταβιβάσεων προς όφελος των επιχειρήσεων της ΕΕ και των δικαιούχων χωρών.

3.2 Κατάσταση των τροπολογιών του Κοινοβουλίου από την πρώτη ανάγνωση.

- Μεγάλος αριθμός των τροπολογιών του Κοινοβουλίου ενσωματώθηκε στην κοινή θέση του Συμβουλίου, αν και σε ορισμένες περιπτώσεις επελέγη διαφορετική γλώσσα. Οι τροπολογίες αυτές είναι: Αριθ. 1, 2, 6, 9, 12, 13, 14, 20, 24, 27, 28, 30.

- Το μεγαλύτερο μέρος των τροπολογιών ενσωματώθηκαν στην τροποποιημένη πρόταση, δεδομένου ότι ανταποκρίνονταν στο πνεύμα του σχεδίου. Αυτές ήταν : Αριθ. 1, 2, 4, 5, 6, 9, 10, 11, 12, 13, 14, 15, 20, 24, 26, 27, 28, 29, 30.

- Οι βασικές διαφορές μεταξύ της τροποποίημένης πρότασης της Επιτροπής και της κοινής θέσης είναι οι εξής:

- Η αναφορά στο συμπληρωματικό προϋπολογισμό που αποσκοπεί στην κάλυψη της συγκεκριμένης εξουδετέρωσης των αποθεμάτων ναρκών παραλείπεται, δεδομένου ότι το ποσό του χρηματοδοτικού πλαισίου έχει υπολογισθεί για να καλύψει τις συνολικές δαπάνες της εκκαθάρισης ναρκοπεδίων.

- Καθορίσθηκε ποσό χρηματοδοτικού πλαισίου, όπως προβλέπεται στη διοργανική συμφωνία, σε περίπτωση που η διάρκεια των προγραμμάτων που βασίζονται σε διαδικασίες συναπόφασης υπερβαίνουν τις τρέχουσες δημοσιονομικέ προοπτικές.

- Καθορίσθηκε επιπλέον ποσό χρηματοδοτικού πλαισίου, το οποίο καλύπτει δράσεις στον τομέα των ναρκών βάσει των κοινοτικών μέσων που παρατίθενται στο άρθρο 2 παράγραφος 4. Στόχος αυτής της αναφοράς είναι η αύξηση της διαφάνειας των συνολικών και των μεμονωμένων υποχρεώσεων, συμβάλλοντας έμμεσα στην ικανοποίηση του αιτήματος που διατύπωσε το ΕΚ όσον αφορά τη συγκέντρωση των κοινοτικών κονδυλίων τα οποία προβλέπονται στο πλαίσιο του παρόντος κανονισμού καθώς και των κονδυλίων της ECHO και της έρευνας και ανάπτυξης, τα οποία εξυπηρετούν ακριβώς τον ίδιο στόχο.

- Οι όροι χορήγησης της βοήθειας, βάσει των υποχρεώσεων που έχουν αναληφθεί στο πλαίσιο της διαδικασίας της Οτάβα, αναφέρονται στο άρθρο 3.

- Η προσφυγή στην επείγουσα διαδικασία έχει διαγραφεί υπέρ ενός εύλογου κατώτατου ορίου επιτροπολογίας της τάξης των 3 εκατομμυρίων ευρώ, κάτω του οποίου είναι δυνατόν να αναληφθούν επείγουσες πρωτοβουλίες δίχως αναφορά στις εν λόγω επιτροπές εφόσον αυτές ενημερώνονται σε πραγματικό χρόνο.

- Οι επιτροπές θα συμμετέχουν, επίσης, στις συζητήσεις των εγγράφων πολυετούς στρατηγικής, όπως και το ΕΚ.

- Ο κανονισμός εφαρμόζεται ως το Δεκέμβριο του 2009, προθεσμία που έχει καθορισθεί άπό τη Σύμβαση της Οτάβα για την επίτευξη του στόχου για έναν κόσμο απαλλαγμένο από νάρκες.

4- ΣΥΜΠΕΡΑΣΜΑ

Η Επιτροπή αποδέχεται την κοινή θέση δεδομένου ότι καθιστά δυνατή την επιδίωξη όλων των στόχων της ανακοίνωσής της σύμφωνα με τις αρχές μετά το Εβιάν.

5- ΔΗΛΩΣΕΙΣ ΤΗΣ ΕΠΙΤΡΟΠΗΣ

Κοινή δήλωση της Επιτροπής και του Συμβουλίο θα καταγραφεί στα πρακτικά της απόφασης του Συμβουλίου.

"Το Συμβούλιο και η Επιτροπή επιβεβαιώνουν ότι η έκδοση του παρόντος κανονισμού δεν εμποδίζει την Ευρωπαϊκή Ένωση να αναλάβει δράσεις κατά των ναρκών ξηράς κατά προσωπικού βάσει του τίτλου V της συνθήκης για την Ευρωπαϊκή Ένωση, στο μέτρο που οι εν λόγω δράσεις συμβάλλουν στην επίτευξη των στόχων της κοινής εξωτερικής πολιτικής και πολιτικής ασφάλειας και είναι σύμφωνες με το άρθρο 47 της συνθήκης για την ΕΕ."